LV Eiropas Savienības Oficiālais Vēstnesis C 165/6

Dalībvalstu paziņotās informācijas kopsavilkums par valsts atbalstu, kas piešķirts saskaņā ar Komisijas Regulu (EK) Nr. 1857/2006 par EK Līguma 87. un 88. panta piemērošanu attiecībā uz valsts atbalstu maziem un vidējiem uzņēmumiem, kas nodarbojas ar lauksaimniecības produktu ražošanu, un grozījumiem Regulā (EK) Nr. 70/2001

(2007/C 165/04)

XA numurs: XA 23/07

Dalībvalsts: Slovēnija

Reģions: —

Atbalsta shēmas nosaukums vai individuālā atbalsta saņēmēja uzņēmuma nosaukums: Sofinanciranje zavarovalnih premij za zavarovanje kmetijske proizvodnje za leto 2007

Juridiskais pamats: Uredba o sofinanciranju zavarovalnih premij za zavarovanje kmetijske proizvodnje za leto 2007 (Uradni list RS 138/2006)

Saskaņā ar shēmu plānotie gada izdevumi vai uzņēmumam piešķirtā individuālā atbalsta kopsumma: Plānoto izdevumu kopsumma 2007. gadā — 5 633 450 EUR

Atbalsta maksimālā intensitāte: Līdzfinansējums sedz 40 % no apdrošināšanas prēmiju izdevumiem, kas paredzēti lauksaimniecības kultūru apdrošināšanai pret krusas, ugunsgrēka, zibens, vēlās salnas, viesuļvētras un plūdu risku. Attiecībā uz apdrošināšanu pret risku saistībā ar iznīcināšanu, nokaušanu pēc veterinārārsta rīkojuma, nokaušanu ekonomisku apsvērumu dēļ slimības gadījumā, apdrošināšanas prēmiju līdzfinansējums ir noteikts absolūtā izteiksmē katrai dzīvnieku sugai vai kategorijai un nepārsniedz 50 % no apdrošināšanas prēmiju attaisnotajiem izdevumiem

Īstenošanas datums:

Atbalsta shēmas vai individuālā atbalsta ilgums: Atbalstu piešķir līdz 2007. gada 31. decembrim

Atbalsta mērķis: Atbalstu piešķir saskaņā ar 12. pantu Komisijas 2006. gada 15. decembra Regulā (EK) Nr. 1857/2006 par EK Līguma 87. un 88. panta piemērošanu attiecībā uz valsts atbalstu maziem un vidējiem uzņēmumiem, kas nodarbojas ar lauksaimniecības produktu ražošanu, un Regulu (EK) Nr. 70/2001 (1) — atbalsts apdrošināšanas prēmiju izmaksām.

Apdrošināšanas prēmiju izdevumu daļu sedz ar mērķi rosināt lauksaimniekus apdrošināties pret iespējamiem zaudējumiem dabas katastrofu vai nelabvēlīgu laika apstākļu, kā arī dzīvnieku slimību rezultātā, un tādējādi uzņemties atbildību par riska samazināšanu zemkopības un lopkopības jomā

Attiecīgās nozares: Lauksaimniecība — zemkopība un lopkopība

Piešķīrējas iestādes nosaukums un adrese:

Ministrstvo za kmetijstvo, gozdarstvo in prehrano Dunajska 58 SLO-1000 Ljubljana

Agencija RS za kmetijske trge in razvoj podeželja Dunajska 160 SLO-1000 Ljubljana

Tīmekļa vietne: http://www.uradni-list.si/1/ulonline.jsp?urlid=2006138&dhid=86719

Cita informācija: —

XA numurs: XA 24/07

Dalībvalsts: Somija

Reģions: No nelabvēlīgiem laika apstākļiem cietušie reģioni 2006. gadā

Atbalsta shēmas vai uzņēmuma kas saņem individuālo atbalstu, nosaukums: Atbalsts lauksaimniecības uzņēmumiem, lai kompensētu zaudējumus, kas radušies nelabvēlīgo laika apstākļu dēļ 2006. gadā

Juridiskais pamats: Laki satovahinkojen korvaamisesta (1214/2000)

Valtioneuvoston asetus satovahinkojen korvaamisesta (270/2003)

Maa- ja metsätalousministeriön asetus satovahinkojen korvaamisesta (364/2003)

Saskaņā ar atbalsta shēmu plānotie izdevumi vai uzņēmumam piešķirtā individuālā atbalsta kopsumma: Kultūraugiem nodarīto zaudējumu kompensācijas izmaksas 2006. gadā ir 4,75 miljoni EUR

Maksimālā atbalsta intensitāte: Saskaņā ar Regulas (EK) Nr. 1857/2006 2. panta 8. punktu kompensāciju piešķir tikai tad, ja lauksaimnieks ir zaudējis vismaz trešdaļu no attiecīgo kultūraugu ražas. Kompensācijas kopsumma ir 90 % no zaudējumiem, kas pārsniedz lauksaimnieka ieguldījumu, kurš ir 30 % no standarta ražas vērtības. Lauksaimnieks uzņemas vismaz 30 % no zaudējumu kopsummas par katru kultūru atsevišķi, kas var pretendēt uz kompensāciju. Zaudējumu gada raža tiek aprēķināta pēc standarta ražas, kas atbilst pēdējo piecu gadu vidējai ražai reģionā, izņemot viszemāko un visaugstāko vērtību. Zaudējumu izmaksas pēc tam aprēķina katram lauksaimniekam individuāli uz šās informācijas pamata. Aprēķina formula ir atbilstoša Regulas (EK) Nr. 1857/2006 11. panta 2. un 4. punkta noteikumiem.

Ražas vērtību, kas jākompensē, aprēķina uz iepriekšējo gadu tirgus cenas un zaudējumu gada tirgus cenas pamata, to dara Konsultatīvā komiteja par kultūraugiem nodarītajiem zaudējumiem, balstoties uz pieejamo informāciju par tirgus cenām.

Iespējami saņemtās apdrošināšanas un izdevumi vai zaudējumi, kas nav radušies nelabvēlīgu klimatisko apstākļu dēļ, ir jāatskaita no maksimāli pieļautās kompensācijas summas

Ieviešanas diena: Atbalsta shēma tiks ieviesta ne ātrāk kā 2007. gada 28. martā. Maksājumu sākums iespējams no 2007. gada 5. aprīļa

Atbalsta shēmas vai individuālā atbalsta ilgums: Atbalstu sniedz par zaudējumiem, kas radušies 2006. gadā.

Atbalsta mērķis: Atbalsts lauksaimniecības un dārzkopības uzņēmumiem, kas ir cietuši zaudējumus nelabvēlīgu laika apstākļu dēļ (Komisijas Regulas (EK) Nr. 1857/2006 11. pants)

Attiecīgā(-s) nozare(-s): Atbalsts attiecas uz 63 000 ha lauksaimniecības platību. Kaitējums tika nodarīts 32. dažādām augu kultūrām. Katrs lauksaimnieks sedz vismaz 30 % no kopīgo zaudējumu vērtības un apjoma.

Piešķīrējiestādes nosaukums un adrese:

Maa- ja metsätalousministeriö PL 30 FIN-00023 Valtioneuvosto

Tīmekļa vietne: www.mmm.fi, www.finlex.fi

Cita informācija: —

XA numurs: XA 25/07

Dalībvalsts: Francija

Reģions: pašvaldības

Atbalsta shēmas nosaukums vai individuālā atbalsta saņēmēja uzņēmuma nosaukums: Programma darbības uzsākšanai un vietējo iniciatīvu attīstībai (PIDIL)

Juridiskais pamats:

— Padomes Regula (EK) Nr. 1698/2005 (2),

— Komisijas Regula (EK) Nr. 1974/2006 (3),

— Regulas (EK) Nr. 1857/2006 15. pants,

— Lauksaimniecības kodeksa (Code rural) R 343-34 un tālākie panti

Saskaņā ar atbalsta shēmu plānotie gada izdevumi vai uzņēmumam piešķirtā individuālā atbalsta kopsumma: 7 000 000 EUR

Atbalsta maksimālā intensitāte:

— Tehniski ekonomiskais atbalsts jauniem lauksaimniekiem, maksimums 80 % apmērā no izdevumiem līdz 1 500 EUR gadā vienam lauksaimniekam, ņemot vērā visus finansējuma avotus (valsts un pašvaldību); atbalstu var piešķirt darbības uzsākšanas pirmo piecu gadu laikā.

— Diagnostikas izmaksu segšana, maksimums 80 % apmērā no izdevumiem, nepārsniedzot 1 500 EUR, ņemot vērā visus finansējuma avotus (valsts un pašvaldību).

— Atbalsts mācībām, 60 EUR apmērā par dienu, ko valsts var piešķirt 100 dienu laikā, šādu pašu summu var papildus piešķirt arī pašvaldība, nepārsniedzot patiesos izdevumus.

— Profesionālās prakses kursu maksa, kas atbilst profesionālās prakses stundas likmei (mēneša likmes minimums noteikts Darba kodeksā, 2006. gada 1. decembrī — 652,02 EUR)

— Popularizēšanas un informācijas pasākumi: 100 % apmērā

Īstenošanas datums: 2007. gadā pēc šīs atbrīvojuma veidlapas publicēšanas Eiropas Savienības Oficiālajā Vēstnesī

Atbalsta shēmas vai individuālā atbalsta ilgums: 2013. gada decembris

Atbalsta mērķis:

I. Atbalsts konsultācijām

Jaunie lauksaimnieki, kas veido savas saimniecības, ir ar dažādu izcelsmi. Jauniešiem bez pieredzes lauksaimniecībā, tiem, kas veido saimniecību bez ģimenes atbalsta un tādu lauksaimnieku atvasēm, kuru saimniecība nenodrošina ekonomiski labvēlīgus apstākļus darbības uzsākšanai, ir īpaši grūti īstenot profesionālu projektu. Tāpēc būtu lietderīgi veikt pasākumus šīs īpašās mērķa grupas atbalstam.

Regulas (EK) Nr. 1857/2006 15. pantā ir paredzēts daļēji segt lauksaimniecības organizācijas vai ražotāju grupas sniegtās tehniskās palīdzības izmaksas (ekspertu vai konsultantu honorārs).

Šāds atbalsts tiks sniegts jauniem lauksaimniekiem darbības uzsākšanas pirmo piecu gadu laikā, un to var finansēt valsts un vietējās pašvaldības.

— Tehniski ekonomiskais atbalsts jauniem lauksaimniekiem: Lai nodrošinātu jaundibinātās saimniecības dzīvotspēju, individuālo projektu īstenošanas laikā ir nepieciešams paaugstināt jauno lauksaimnieku profesionalitāti. To var īstenot kā jaunā lauksaimnieka tehniski ekonomisko uzraudzību. Tas jo īpaši attiecas uz novatoriskiem projektiem, saimniecību izveides projektiem, tādiem projektiem, kuri saistīti ar dažādošanu vai ievērojamām modernizācijas izmaksām. Ja darbības uzsākšana tiek organizēta uzņēmuma formā, uzraudzība var ietvert darba un darba profesionālo attiecību organizācijas pasākumus.

— Diagnostikas izmaksu segšana: Atbalsts var attiekties uz nododamas vai pārņemamas saimniecības diagnostiku vai uz konkrētu produktu vai tiešās tirdzniecības (piemēram, bioloģisko) produktu tirgus pētījumu. Atbalstu piešķir saņēmējam saskaņā ar Regulas (EK) Nr. 1857/2006 15. pantu pēc tam, kad kompetentā administratīvā iestāde ir atzinusi darbības uzsākšanas faktu vai pēc darbības uzsākšanas, ja jaunais lauksaimnieks pārorientē ražošanu uz citu produkciju. Diagnostika var būt vajadzīga, arī lai atvieglotu saimniecības pārņemšanas un izveides norisi; diagnostikas rezultāts vajadzības gadījumā pievienojams ierakstam saimniecības nodošanas un pārņemšanas reģistrā, ja persona, kas nodot savu saimniecību citai personai, šādu diagnostiku pieprasa. Šādā gadījumā atbalstu saņem persona, kas nodod savu saimniecību.

II. Atbalsts mācībām

Atbalstu mācībām var finansēt valsts vai vietējās pašvaldības, — vai nu lai sagatavotos darbības uzsākšanai, vai arī pēc tās uzsākšanas, lai pabeigtu jaunā lauksaimnieka sākotnējo apmācību. Šis atbalsts palīdzēs jaunajam lauksaimniekam īstenot praktiskās mācības.

— Atbalstu mācībām piešķir jauniem lauksaimniekiem, kas uzsākt darbību un kuriem nepieciešama attiecīgā projekta īstenošanai pielāgota papildu apmācība, vai kuri vēlas laika gaitā iegūt IV līmeņa kvalifikāciju (saskaņā ar cilvēkresursu attīstības projekta noteikumiem). Atbalsta mērķis ir nodrošināt atbalsta saņēmēja aizvietošanu saimniecībā 5 gadu laikā, apmeklējot papildu mācības, vai 3 gadu laikā, apgūstot profesionālās spējas, kas ļauj izmantot darbības uzsākšanas atbalstu.

— Profesionālās prakses kursu maksa ir atbalsts jaunietim darbaudzināšanas prakses laikā pie lauksaimnieka, kurš gatavojas pārtraukt savu darbību. Jaunietis uzskatāms par neizdevīgā situācijā esošu darbinieku Regulas (EK) Nr. 2204/2002 (4) 2. panta f) punkta nozīmē, jo jaunais lauksaimnieks bez darbaudzināšanas prakses palīdzības, it īpaši, ja viņš nav no lauku vides, ir persona, “kam bez atbalsta ir grūtības iekļūt darba tirgū” (sk. Regulas (EK) Nr. 2204/2002 2. panta f) punktu). Šis atbalsts Regulas (EK) Nr. 2204/2002 2. panta f) punkta nozīmē neizdevīgā situācijā esošajam jaunajam darbiniekam paredz nodrošināt gan tehnisko un ekonomisko konsultāciju, gan vispārīgas mācības saimniecības vadīšanā, lai turpinātu nodarbinātību dzīvotspējīgā saimniecībā, kas būtu jāpārtrauc, ja nebūtu darbības pārņēmēja. “Darbaudzinātājs” tādējādi tiek stimulēts nodot savu saimniecību jaunajam lauksaimniekam. Atbalstu piešķir valsts vai pašvaldība jaunietim mācību laikā uz laiku no 3 līdz 12 mēnešiem. Šo termiņu var pagarināt par tādu pašu laiku, ja tas vajadzīgs, lai jaunietis pabeigtu mācības. Darbaudzināšanas prakses laikā jaunietim ir profesionālās apmācības praktikanta statuss. Šo pasākumu var attiecināt arī uz jaunieti, kas vēlas darbaudzināšanas praksi veikt pie asociēta lauksaimnieka, lai pēc tam iesaistītos jau esošā lauksaimniecības uzņēmumā. Prakses mācību apguvi un to norisi īsteno CFPPA (lauksaimniecības profesionālās apmācības un veicināšanas centrs) vai ADASEA (departamenta asociācija lauku saimniecību struktūru pilnveidei) saimniecības atrašanās vietas departamentā un/vai apstiprinātā reģionālajā centrā. Darbaudzināšanas prakse var ilgt visu profesionālās prakses laiku, kas jaunietim jāapgūst pirms darbības uzsākšanas.

III. Atbalsts popularizēšanas un informācijas pasākumiem

Profesionālās lauksaimniecības organizācijas, ADASEA vai citas struktūras veic darbu ar izglītības un mācību iestāžu audzēkņiem (profesionālo liceju vai citu iestāžu beidzējiem), organizējot pētījumus, informācijas pasākumus (brošūras, prese, izstādes mācību iestādēs, saimniecību ierīkošanas un pārņemšanas informācijas punkti u.tml.), kā arī lauksaimnieka profesijas popularizēšanas kampaņas.

Minētās organizācijas veic arī eksperta darbu, identificējot saimniecības, kuras atbrīvosies turpmākajos gados, un īsteno konsultatīvo darbu, lauku apvidos organizējot informatīvas sanāksmes vecāka gadagājuma lauksaimniekiem, lai aicinātu viņus nodot savu saimniecību jauniešiem, kas vēlas tās pārņemt. Reģionālā līmenī šo ekspertu un konsultāciju darbību rezultātus var apkopot novērotājiestāde.

Lai šos pasākumus pienācīgi veiktu, valsts saskaņā ar Regulas (EK) Nr. 1857/2006 15. pantu piedalās to finansēšanā. Šajā nolūkā ikgadējo budžetu sadala starp reģioniem.

Lai pienācīgi īstenotu konkrētas darbības, finansiālu ieguldījumu var sniegt arī pašvaldības.

Šos pasākumus īsteno prefekta uzraudzībā saskaņā ar departamentu vai reģionu vienošanos un maksājumus veic, pamatojoties uz paveikto darbu ikgadējo pārskatu

Attiecīgā(-ās) nozare(-es): lauksaimniecība kopumā

Atbildīgās iestādes nosaukums un adrese:

Ministère de l'agriculture et de la pêche 78, rue de Varenne F-75349 Paris 07 SP

Tīmekļa vietne: www.agriculture.gouv.fr (Pēc programmas apstiprināšanas tiešsaistē būs pieejama PIDIL lapa ar informāciju par lauku saimniecību veidošanu)

Cita informācija: Saistībā ar iepriekšējo PIDIL programmu apstiprināto darbību veikšana (shēma Nr.184/03, ko Komisija apstiprinājusi 9.7.2003.)

XA numurs: XA 27/07

Dalībvalsts: Apvienotā Karaliste

Reģions: Velsa

Atbalsta shēmas nosaukums vai individuālā atbalsta saņēmēja uzņēmuma nosaukums: Wales Catchment Sensitive Farming Project

Juridiskais pamats: Agriculture Act 1986 (Section 1(1)(C)) to be read in conjunction with Government of Wales Act 1998 (Sections 40 and 85)

Saskaņā ar shēmu plānotie gada izdevumi vai uzņēmumam piešķirtā individuālā atbalsta kopsumma: Plānotie gada izdevumi (tūkstošos GBP)

2007. gads: 422 700 GBP

2008. gads: 50 000 GBP

Kopā: 472 700 GBP

Atbalsta maksimālā intensitāte: Shēmā ir divi pasākumi.

Īstenošanas datums: Atbalsta shēma sāks darboties 2007. gada 1. aprīlī.

Atbalsta shēmas vai individuālā atbalsta ilgums: Atbalsta shēma sāks darboties 2007. gada 1. aprīlī.

Tās darbība beigsies 2007. gada 31. decembrī.

Pēdējo maksājumu veiks 2008. gada 31. martā.

Atbalsta mērķis: Vides aizsardzība

Izstrādāt un īstenot projektu, lai veicinātu lauksaimniecību, kas neatstāj iespaidu uz sateces baseinu ūdens piesārņojuma samazināšanu lauksaimniecībā un saglabātu ūdens vidi. Projektu īstenos divos apgabalos, kuros atrodas 80 saimniecības.

Tajā ietvertas konsultācijas, lai noskaidrotu iespējamā piesārņojuma draudus un prasības risku samazināšanai. Šo atbalstu piešķirs atbilstīgi Regulas 1857/2006 15. pantam, un izdevumus par konsultāciju pakalpojumiem uzskatīs par attaisnotiem izdevumiem.

Atmaksās arī atbalstu par attaisnotiem kapitālieguldījumiem, kas uzlabo ūdens vidi. Šo atbalstu piešķirs atbilstīgi Regulas 1857/2006 4. pantam, un attaisnotie izdevumi būs izdevumi par:

nekustamo īpašumu celtniecību, iegādi vai labiekārtošanu;

jaunu iekārtu un aprīkojuma pirkšanu vai pirkšanu uz nomaksu, tostarp datoru programmatūras iegādi, nepārsniedzot pamatlīdzekļu tirgus vērtību; pārējās izmaksas, kas saistītas ar izpirkumnomas līgumu (nodoklis, izpirkumnomas devēja peļņa, procentu refinansēšanas izmaksas, pieskaitāmās izmaksas, apdrošināšanas izmaksas u.c.), nav attaisnotie izdevumi.

Iepriekš minētās pozīcijas tikai tad būs attaisnoti izdevumi, ja tie ievērojami samazinās piesārņojuma draudus. Izdevumi par lietotām iekārtām nav attaisnotie izdevumi.

Plašākajā projektā ietilpst arī ūdens kvalitātes uzraudzība, sateces modelēšana, lauksaimnieku attieksmes novērtēšana, pasākumu īstenošana un projekta efektivitātes novērtēšana

Attiecīgā(-s) nozare(-s): Shēma attiecas uz lauksaimniecības produktu ražošanu. Ar šīm shēmām paredzēts mazināt lauksaimnieciskās ražošanas ietekmi uz ūdens vidi un atbalsts būs pieejams visām dzīvotspējīgām saimniecībām divos projekta apgabalos neatkarīgi no saimniecību veida. Viens apgabals ir kalnu lopkopības saimniecību apgabals (galvenokārt liellopi un aitas). Otrs apgabals ir zema līmeņa teritorija, kur pārsvarā ir piensaimniecība un lopkopība (liellopi un aitas)

Piešķīrējas iestādes nosaukums un adrese:

Welsh Assembly Government Cathays Park (CP2) Cardiff CF10 3NQ United Kingdom

Kontaktpersona: M P Samuel (1-097. birojs)

Par shēmu atbildīgā iestāde: —

Organizācija, kas strādā ar šo shēmu: —

Tīmekļa vietne: http://new.wales.gov.uk/docrepos/40371/403823112/4038213/1304878/CSF-agristateaid?lang=en

Sīkāka informācija ir atrodama arī Defra tīmekļa vietnē:

http://www.defra.gov.uk/farm/policy/state-aid/setup/exist-exempt.htm

Cita informācija: Papildu un sīkāka informācija par atbilstību shēmai un tās noteikumi atrodami iepriekš minētajās tīmekļa vietnēs.

Tika iesniegts pieteikums daļējam projekta finansējumam, izmantojot 1. mērķa fondus saskaņā ar 1. mērķa 5. prioritātes 7. pasākumu.

Parakstīts un datēts Vides aizsardzības, pārtikas jautājumu un reģionālo lietu departamenta vārdā (Apvienotās Karalistes kompetentā iestāde)

Neil Marr

Agricultural State Aid

Defra

8B 9 Millbank

c/o 17 Smith Square

London SW1P 3JR

United Kingdom

(1) OV L 358, 16.12.2006., 3. lpp.

(2) OV L 277, 21.10.2005, 1. lpp.

(3) OV L 368, 23.12.2006, 15. lpp.

(4) OV L 337, 13.12.2002, 3. lpp.